钦定古今图书集成/明伦汇编/氏族典/第074卷 > 朱一龙
## 钦定古今图书集成/明伦汇编/氏族典/第074卷 > 朱一龙

按《泉州府志》：“一龙，惠安人。其先有随母嫁郑者，遂以
郑姓。一龙亦以郑举嘉靖庚戌进士。临没，嘱其子复
故姓，今为朱。一龙字于田，授溧阳知县，累荐治行第
一，迁南京刑部主事，序迁员外郎中，出为广西佥事，
迁广东左参议。时柘林叛兵突薄会城下，藩臬官分
门守御，距避贼者不纳。一龙守小南门，曰：‘贼近而启
扄以待，示强；民急而开门以纳，示仁’。”以此存活数万。
迁按察副使。丁艰归。隆庆元年复除广西，分部右江
诸蛮遵约束。四年诏广西亟剿古田贼，一龙督二哨。
捷闻，转陕西苑马卿。丁内艰，除服，补辽东。居亡何，迁
江西左参政。被劾归。